KYK: Brande in Australië kleur lug in Nieu-Seeland oranje | Netwerk24
KYK: Brande in Australië kleur lug in Nieu-Seeland oranje
05 Januarie 2020 16:41
Gedeeltes van Nieu-Seeland is Sondagoggend met ’n rookkombers bedek en die lug in onder meer Auckland was helderoranje.
Die rook is weens die wegholveldbrande in Australië wat die afgelope paar maande woed.
Auckland is meer as 2 000 km van die suidoostelike gedeeltes van Australië waar minstens 24 mense en duisende diere reeds weens die brande dood is.
Zimena Dormer-Didovich van Auckland het aan Reuters gesê die rook is “onheilspellend en voel apokalipties”.
“Dis skokkend. Die rook is erg al is ons so ver weg. My 14-jarige se asma vererger en ek sukkel ook om asem te haal,” sê Dormer-Didovich.
Die veldbrande in Australië het in September begin. Meer as 1 500 huise en 5,25 miljoen ha is sedertdien vernietig.
Die oranje lug bo Auckland. Foto: Twitter@Zimenaj versprei deur Reuters
Die oranje wolke bo Auckland het Sondag daartoe gelei dat talle mense noodnommers geskakel het. Inwoners is later versoek om nie meer te bel nie. Foto: Twitter@Zimenaj versprei deur Reuters
Die lug bo Bethells-strand wes van Auckland. Foto: AP
Mense in Totarapark, Manukau, neem foto’s van die rookwolke wat Sondag vanaf Australië oor Auckland in Nieu-Seeland beweeg het. Foto: Getty Images
Meer oor: Nieu-Seeland | Australië | Australië-Brande
Djokovic bekommerd oor Oz-toernooie
Australië: ‘Dis te laat om te vlug, soek skuiling’